תעשיות נשק לישראל דן

תעשיות נשק לישראל "דן" (באנגלית: "IWI Dan", או בשמו המלא IWI DAN .338 Bolt Action Sniper Rifle), הוא רובה צלפים בריחי בקליבר 0.338 לפואה מגנום (8.58 מ"מ) תוצרת תעשיות נשק לישראל (IWI) שפותח ב-2014. הרובה מדויק לטווחים של עד 1,200 מטר. הוא פותח על מנת להתחרות ברובי צלפים בקליבר 0.338 אינץ' אחרים דוגמת ה"ברק" שמשרת בצה"ל, מקמילן TAC-338 (שנמצא בשימוש יחידות מובחרות בצה"ל ובשימוש אריות הים), ה-AWM הבריטי ו-PGM 338.

== הנדסה ומבנה ==

הרובה הוא רובה צלפים בריחי בקליבר 0.338 לפואה מגנום וייעודו הוא צליפה לטווחים ארוכים של למעלה מ-800 מטר. בתכנון גוף הרובה והמתפסים הושם דגש על ארגונומיה ונוחות ליורה. חלקים ברובה, כגון הקת, מאפשרים התאמה אישית של הרובה ליורה. על הרובה מותקנות מסילות פיקטיני המאפשרות לחבר לרובה בקלות ובמהירות כוונות טלסקופיות שונות ועזרי לחימה טקטיים. על הרובה ניתן להתקין גם משתיקי קול. השלדה של הרובה קלה יחסית, דבר שמקל על השימוש בו.

הרובה משתמש בתחמושת 0.338 לפואה מגנום, תחמושת צליפה חזקה שיעילה לטווחים של . תחמושת זו נועדה נגד מטרות דמות ומלבד הדיוק שלה היא בעלת כוח אש חזק: היא יכולה לחדור שריון גוף (שכפ"צים) ופגיעתה קטלנית ביותר. היא יעילה גם נגד כלי רכב לא משוריינים.

ה"דן" נחשב לרובה מדויק ביותר, אך נתון רשמי על דיוקו בדקות קשת (MOA) טרם פורסם. חברת IWI מתחייבת לדיוק של מתחת לדקת קשת אחת ("sub-MOA") ויש הערכות שדיוקו מגיע אף ל-0.3 דקת קשת.

== היסטוריה מבצעית ==

הרובה נבחן על ידי ה-SAS, יחידות הקומנדו הבכירה של בריטניה, וזכה לחוות דעת חיוביות. בפברואר 2016 דיווח עיתון הדיילי אקספרס הבריטי שצלף של ה-SAS חיסל בסוריה מפקד בדאעש מטווח של כ-1,200 מטר (3/4 מייל יבשתי) באמצעות ירי ברובה ה-DAN. קליע ה-0.338 אינץ' שבו השתמש היה כה חזק, עד כדי שהוא ערף לגמרי את ראשו של המחבל, בעת שזה לימד כ-20 מגויסים חדשים של דאעש לערוף ראשים.

הרובה משווק גם בארצות הברית ומוצע למכירה במחיר של $8999 לרובה כולל ערכה.

== משתמשים ==
* : יחידת הקומנדו SAS.

== קישורים חיצוניים ==

* 
** [https://he.iwi.net/iwi-dan-338-sniper-rifle/ דן 338] (בעברית)
** [http://iwi.net/dan-338/dan-338/ מפרט טכני]
** [https://web.archive.org/web/20161009103949/http://iwi.net/catalogs/DANbrochure/index.html עלון מידע]
* [https://modernfirearms.net/en/sniper-rifles/standart-caliber-rifles/israel-standart-caliber-rifles/iwi-dan-338-eng/ מידע על הרובה] באתר Modern Firearms (לשעבר world.guns.ru)
* [http://defense-update.com/20140611_dan-338.html#.U5l9sfnV9WI ידיעה על רובה ה-DAN] באתר Defense Update
* [http://i-hls.com/2014/06/new-israeli-sniper-rifle/ הודעת השקה של הרובה DAN] באתר Israel Homeland Security, 11 ביוני 2014
* 
* [http://www.israeldefense.com/?CategoryID=483&ArticleID=2965 Meet IWI's New Bolt Action Sniper Rifle] באתר IsraelDefense (באנגלית)
* [http://www.tactical-life.com/firearms/israel-weapon-industries-dan-338-bolt-action-sniper-rifle IWI Unveils DAN .338 Bolt Action Sniper Rifle] באתר Tactical Life
* [http://www.fresh.co.il/vBulletin/t-588160-%D7%A8%D7%95%D7%91%D7%94_%D7%A6%D7%9C%D7%A4%D7%99%D7%9D_%D7%97%D7%93%D7%A9_%D7%9E%D7%AA%D7%95%D7%A6%D7%A8%D7%AA_IWI דיון בפורום צבא וביטחון בפרש על הרובה]
* [https://www.youtube.com/watch?v=YqJTghR-4kA IWI DAN at Shot Show 2017 Range Day] ביוטיוב
* [https://www.youtube.com/watch?v=oEWjn7ln4jo Best Guns at 2017 Shot Show : IWI Dan 338 Lapua] ביוטיוב

== הערות שוליים ==

קטגוריה:רובי צלפים ישראליים
קטגוריה:רובים בקליבר 0.338 אינץ'
קטגוריה:תעשיות נשק לישראל